بیوفادیرسا اگر یار، او بیلر - من بیلرم،
یا وفا اهلیدی دیلدار، او بیلر - من بیلرم.
نه دۆشوب خلقه آخی هر شئیه ریشخند ائلهییر،
غئیری دینداردی یا دیندار، او بیلر - من بیلرم.
منی جادولر ایلن سالما گؤزوندن او گۆلون،
چالما کانداریما میسمار، او بیلر - من بیلرم.
دئدیم اول یاره حیجابی سنه واجیب بیلیب حق،
دئدی کی، ائیلهمه ایصرار او بیلر - من بیلرم.
دستمازیم گؤزومون یاشی نامازیمدی موغام،
بوندا حقم یا گۆناهکار او بیلر-من بیلرم.
منی گاه تانری چکیب قالدیرار عرشین اۆزونه،
گاهی اوردان یئره چؽرپار، او بیلر - من بیلرم.
جان آلانیم ایکیدیر، گؤیده فلک، یئرده ملک،
دئسهلر هانسیدی غدّار، او بیلر - من بیلرم.
پۆنهانین عئیبلرین یاره گئدیب کیم سایدی،
کیمه نه، عئیبی اگر وار، او بیلر - من بیلرم
azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab